REPUBLIKA HRVATSKA

ŽUPANIJA: Dubrovačko-neretvanska

OSNOVNA ŠKOLA JANJINA

KLASA: 602-02/19-01/166

URBROJ: 2117/1-26-19-1

Mjesto: Janjina, 4. prosinca 2019.

Temeljem članka 61. Statuta Osnovne škole Janjina, Školski odbor Osnovne škole Janjina, na svojoj 23. sjednici, održanoj dana 4. prosinca 2019.godine, pod 5. točkom dnevnog reda, donio je

***O D L U K U***

***o raspisivanju natječaja za imenovanje ravnatelja   
Osnovne škole Janjina***

***Članak 1.***

1. Za imenovanje ravnatelja Osnovne škole Janjina (u daljnjem tekstu: Škola) raspisat će se javni natječaj u Narodnim novinama dana 6. prosinca, a prijave se mogu podnijeti do 16. prosinca 2019. godine.
2. Osim u Narodnim novinama iz stavka 1. ovog članka, natječaj za imenovanje ravnatelja Škole objavit će se i na mrežnim stranicama i oglasnoj ploči Škole.
3. Tekst natječaja iz stavka 1. ovog članka čini sastavni dio ove Odluke.

***Članak 2.***

Način i postupak imenovanja ravnatelja Škole provest će se sukladno odredbama članka 61. do 71. Statuta Škole.

***Članak 3.***

O raspisivanju natječaja za imenovanje ravnatelja Škole obavijestit će se Upravni odjel Županije Dubrovačko-neretvanske.

***Članak 4.***

Ova Odluka stupa na snagu danom donošenja i objavit će se na oglasnoj ploči Škole.

Predsjednik Školskog odbora

Marija Gabrić Prišlić